JY LEES NOU Spaghetti met tuna, murgpampoentjies en roomkaassous
Hierdie randrekker is uitgedink toe ek en kosfotograaf Berna Coetzee besig was om foto's te neem vir 'n pasta-artikel en daar 'n paar bestanddele oorgebly het. Nou maak ek dit gereeld omdat dit so vinnig, lekker en boonop ekonomies is.
4 groot murgpampoentjies, grof gerasper
1 blikkie (170 g) tuna, gedreineer
Halwe bakkie grasuie- of swartpeper-geur roomkaas, teen kamertemperatuur
Vars suurlemoensap en -skil na smaak
Kook die pasta in 'n groot kastrol met vinnig kokende soutwater tot gaar, maar steeds ferm. Terwyl die pasta kook, verhit die olie in 'n pan en braai die ui en knoffel oor lae hitte tot gaar. Voeg die murgpampoentjies by en braai tot gaar.
Voeg die tuna en roomkaas saam met die skeut kookwater by en verhit, terwyl geroer word, tot 'n romerige sous vorm. (Moenie die sous laat kook nie, maak dit warm tot net onder kookpunt). Voeg die gaar, gedreineerde spaghetti by en meng goed. Geur mildelik met suurlemoensap en -skil, sout, peper en sit dadelik voor.